

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΟΛΙΤΙΣΜΟΥ

ΓΡΑΦΕΙΟ ΤΥΠΟΥ

------

Αθήνα, 25 Μαρτίου 2024

**Δήλωση της Υπουργού Πολιτισμού Λίνας Μενδώνη για την 25η Μαρτίου**

Η Υπουργός Πολιτισμού Λίνα Μενδώνη εκπροσωπώντας την κυβέρνηση και τον Πρωθυπουργό, παρέστη στην παρέλαση για τον εορτασμό της 25ης Μαρτίου στη Καλαμάτα όπου, μετά το πέρας της, έκανε την ακόλουθη δήλωση:

«Ημέρα μνήμης και τιμής σε όλους αυτούς που με τη θυσία τους, το αίμα τους εξασφάλισαν στο ελληνικό έθνος την ελευθερία και την ανεξαρτησία του. Διπλή γιορτή σήμερα καθώς η απανταχού χριστιανοσύνη τιμά την Υπεραγία Θεοτόκο. Σήμερα που η Ευρώπη δέχεται πολλαπλές προκλήσεις με εμπόλεμες συρράξεις στο άμεσο περιβάλλον της, η Ελλάδα πρέπει ενωμένη και ισχυρή, με πίστη στη δημοκρατία και στις οικουμενικές αξίες του δυτικού πολιτισμού, να προχωρεί μπροστά σε ένα μέλλον που εξασφαλίζει ανάπτυξη, ειρήνη, ελευθερία στις νεότερες γενιές. Χρόνια πολλά σε όλους, υγεία, δύναμη. Και πάντα μπροστά.»